GiliGold/VAD_KnessetCorpus huggingface dataset:
<מאריה כהן-אתגר: אלה מערכות שדורשות אחזקה ועדכונים, וזה עולה כסף.
<מאריה כהן-אתגר: מה לעשות?
אמנון כהן: אתם מחזיקים את זה בשביל עצמכם.
<מאריה כהן-אתגר: זו לא מערכת בשביל עצמנו.
<מאריה כהן-אתגר: זו מערכת שהיא החוצה.
אמנון כהן: אנחנו נשקול.
אמנון כהן: אנחנו נבדוק את זה.
אמנון כהן: בגדול, אנחנו רוצים לפנות כסף לעיריות לדברים אחרים, כי צרכי עמך מרובים בעירייה ואנחנו מטילים עליכם כל פעם דברים חדשים.
אמנון כהן: משרד התחבורה, אנחנו רוצים לקבל תשובה לגבי 18(ב), כמו שאמרת, אחרי שמקבלים את התגובות.
<מאריה כהן-אתגר: אחרי שהנוהל ייצא - -
אמנון כהן: אחרי שהנוהל ייצא, אנחנו רוצים לקבל תשובות.
אמנון כהן: ייצא?
אמנון כהן: מתי ייצא?
<מאריה כהן-אתגר: - - אנחנו נפרסם אותו.
אמנון כהן: אני לא צריך את הנוהל עצמו, אלא רק להגיד לי שהנוהל יצא ושהנושא הולך להיות מוסדר, כך שיקבלו הנחיה איך לטפל בדברים.
אמנון כהן: נושא משרד הביטחון – אנחנו מבקשים ממשרד המשפטים לעדכן את הוועדה, כי כרגע הם לא פה.
אמנון כהן: אני גם אפנה לשר הביטחון על כך שמתקשים הרשויות לגבות את קנסות של חניות של קציניהם ועובדיהם ובכלל של כל מערכת הביטחון.
אמנון כהן: לכן, לעשות עבודת מטה בשיתוף עם הגורמים: שלטון מקומי, משרד המשפטים והם, ומשרד הפנים אולי, ואני לא יודע מי עוד קשור לנושא.
<קריאה: פנים.
אמנון כהן: המטרה היא למצוא מסלול ירוק וקל שהוא באמת נגיש, כדי שיגיעו ומי שעשה עבירה ישלם במקום, ולא למשוך אותו שנה-שנתיים, כי העירייה זקוקה לכסף לשלם גם לפקחים.
אמנון כהן: נכנס לעירייה הכסף של ה- - -?
<ריטה לדג'ינסקי: של האכיפה.
<ריטה לדג'ינסקי: כן.
אמנון כהן: כן, פקחים צריכים לקבל משכורת, וכך גם אחרים.
אמנון כהן: הם נותנים שירות, והם צריכים לקבל גם תגמול על זה.
אמנון כהן: מדחנים – הבנו.
אמנון כהן: תיירים – הבנתי שיש איזו שהיא עבודת מטה.
אמנון כהן: מי מרכז את עבודת המטה?
אמנון כהן: משרד התחבורה?
<יפית חוה: משרד התחבורה בהשתתפות שלנו.
אמנון כהן: אנחנו פונים לשר באותה פנייה ומוסיפים לגבי תיירים שאנחנו רוצים להסדיר את זה כמו שנהוג בעולם.
אמנון כהן: אני גם אדבר אתו.
אמנון כהן: אני חושב שצריך להסדיר את זה באופן חקיקתי שגם חברות השכרה, שנותנות את הרכבים – שיהיה שיתוף פעולה, וצריך להסתכל על כל המכלול, שקודם כל נעשה בדיקה בתוך הבית, בתוך חברות שמשכירות את הרכבים, כלומר באמת לנתב את זה נכון לאותו תייר שעשה עבירה, ורק לאחר מכן לשלוח.
אמנון כהן: כמו שאמרה פה נציגת משרד המשפטים, צריך שתהיה גם זכות תגובה או ערעור, כדי לראות שזה הוא או לא הוא, וברגע שהוא כבר יודע שזה הוא רק אז הוא ישלם, ולתת לו את התקופה הזאת, את הזמן או את הדרך כדי שהוא יידע לבחון את הדברים האלה.
<מאריה כהן-אתגר: ביררתי עם היועצת המשפטית שלנו, והיא באמת ריכזה אצלה את הדיון על כך, והיא אמרה שהנושא לא צריך להיות מוסדר במסגרת תקנות התעבורה או דיני תעבורה אלא בחקיקה אחרת.
<מאריה כהן-אתגר: זה לא קשור לעבירה עצמה.
<מאריה כהן-אתגר: זה קשור ליכולת של המדינה או הרשויות להפעיל כרטיסי אשראי של מישהו שמסר אותו למטרה אחרת.
<מאריה כהן-אתגר: לכן, זה לא עניין של תקנות התעבורה.
אמנון כהן: כרגע זו בעיה שאנחנו רוצים לטפל בה.
אמנון כהן: לכן, כל אחד מטעמו צריך לעשות את ההסדרה שלו.
אמנון כהן: את תגידי: זו הסמכות שלי, אני רואה את זה כך, וזה על השולחן.
אמנון כהן: משרד הפנים יבוא, ומשרד המשפטים ימצא את המינוח המתאים והנכון איך לעשות את זה.
אמנון כהן: אבל, חייבים לשבת בשביל זה.
אמנון כהן: שולחן עגול נועד רק בשביל זה – לשבת, להחליף דעות, לחשוב ולראות איך הולך בעולם, באיטליה כמו שאמרו, איך הולך בצרפת ואיך הולך באוזבקיסטן ובכל מקום.
אמנון כהן: ואז, לומדים מכולם, ומוציאים איזו שהיא החלטה שתהיה סבירה ומידתית ומתאימה, שבסופו של דבר מי שהוא עבריין ישלם.
אמנון כהן: הוא ישלם ויידע שבפעם הבאה גם במדינת ישראל צריך לשמור על החוק.
אמנון כהן: האם פספסתי משהו?
<שמואל גולן: זה ברמה המערכתית.
<שמואל גולן: ברמה המקומית כל אחד - - -
אמנון כהן: את זה אמרתי.
אמנון כהן: ברמה המקומית, כל אחד תוך שלושים יום ייתן לנו תשובות וגם כל אחד לפי ועדת תנועה שמתכנסת ייתן לנו דיווח.
אמנון כהן: אני רוצה להודות לכל אלה שהגיעו לדיון הזה.
אמנון כהן: הפריתם מאד את הדיון.
אמנון כהן: אני רוצה להגיד לכם תודה על כך שאתם נותנים שירות לתושבים שנמצאים באזור תחום שיפוטכם.
אמנון כהן: ישר כוח לכם.
אמנון כהן: גם באתם באמתם מוכנים.
אמנון כהן: מי שלא מוכן – יבוא מוכן.
אמנון כהן: אנחנו גם נשלח לאלה שהיו מוזכרים בדו"ח ולא הצליחו להגיע, כדי שנדע.
אמנון כהן: שלום לכולם, אני פותח את הישיבה של הוועדה לענייני ביקורת המדינה.
אמנון כהן: יש לנו ארבעה נושאים.
אמנון כהן: רצינו לרכז את הנושאים ותאמנו את זה עם השר שיהיה כאן, כי כל אחד מהנושאים זה עולם ומלאו.
אמנון כהן: רצינו לשמוע מה עושה המשרד החדש.
אמנון כהן: הנושא הראשון זה פיקוח על הבטחת איכות הדלק למטוסים – דו"ח מבקר המדינה 63ג' עמוד 411; הנושא השני – בטיחות מערך הגז הפחמימני המעובה (גפ"מ) – דו"ח המבקר 64א', עמוד 231; הנושא השלישי הוא הצעה לסדר של חברת הכנסת נסים זאב, שהגיע ממליאת הכנסת, הנושא הוא הסכנות האורבות לצרכני הגז, בעיקר מהבלונים החשופים; הנושא הרביעי – הסכנות בשינוע ואחסון הגז הדחוס.
אמנון כהן: כמובן שמענו, כל עם ישראל שמע לגבי מה שקרה בעכו בבוקר.
אמנון כהן: אנחנו עדיין לא יודעים כמובן ממה זה התרחש, ממה זה נגרם, אבל העובדה היא שחמישה אנשים, שני זוגות וילד בן 8 נהרגו.
אמנון כהן: דבר כזה יכול לקרות בכל רגע ובכל מקום.
אמנון כהן: כבוד השר, אני הסתכלתי על הדיונים של הוועדה, גם על הפרוטוקולים שקראתי ועוד בשבתי לפני 11 שנה, גם אז דובר על נושא הגפ"מ, פיקוח ואכיפה על בטיחות הטיפול בגז, דו"ח 53ב' של מבקר המדינה, גם אז, וכמעט הדברים לא השתנו.
אמנון כהן: אני קראתי את הפרוטוקול ואני חשבתי שאני נמצא היום, ואם אפשר לשחזר את הפרוטוקול, את הדיון בכלל, אתה רואה ששום דבר לא זז.
אמנון כהן: אני לא אומר שכבוד השר היה שם בעשור האחרון, אבל שנדע אנחנו, כמערכת, כמדינה, ככנסת, כממשלה, שלא מתקנים, לא מטפלים ויש לפעמים אינטרסים בין מספר משרדי ממשלה, שלא באים להבנות, ומי שסובל בסופו של דבר זה אותו צרכן הגז בקצה, שלמעשה יכולים לקרות בכל רגע תרחישים כאלה או אחרים.
אמנון כהן: נתחיל לפי סדר היום בנושא פיקוח על הבטחת איכות הדלק למטוסים.
אמנון כהן: יש דו"ח חמור של מבקר המדינה.
אמנון כהן: גם כאן אנחנו גילינו שאין מספיק פיקוח על הדברים.
אמנון כהן: בוקר אור, שבוע טוב, צהריים טובים.
אמנון כהן: כן, תיכף ניתן למשרד המבקר להציג בקצרה את הנושא הזה, אבל אנחנו רואים פה, גם בדו"ח הזה, שמנהל הדלק לא דרש לקבל מחברות משק הדלק הסילוני למטוסים, דס"ל, את האישורים, מידע מרוכז ושוטף על איכות הדלק הזה, בין תש"ן לספקי הדס"ל ובין התש"ן לחברת א.
אמנון כהן: העוסקת במתן שירותי אחסון ותשתית, שלמעשה גם פה אין חוזים מסודרים שמסדרים את היחסים ביניהם.
אמנון כהן: אנחנו רואים שמנהל הדלק ורשות שדות התעופה חלוקים ביניהם בעניין האחריות לפיקוח על איכות הדס"ל, בתוך שדות התעופה ובמדינה בכלל ובנתב"ג בכלל.
אמנון כהן: אין תקן מחייב לתחזוקה ולתפעול של תשתיות וההנהלה של רשות שדות התעופה לא הכריעה בין החלופות לאחסון הדס"ל בנתב"ג.
אמנון כהן: אנחנו רואים תקופות שנערכים כבר משנת 2007, חתמו הסכמים ולא סגרו את הדבר הזה, וחס וחלילה יכול לקרות תרחיש, ואנחנו זוכרים את התקופות שלא נתנו למטוסים להמריא בגלל שהייתה בעיה בדלק.
אמנון כהן: הנושא הזה יכול לקרות גם היום, כי הנושא הזה לא טופל על פי עדכון שקיבלתי לאחרונה.
אמנון כהן: בשלב הזה אני אתן למבקר המדינה ולנציגו להציג בתחום הזה כרגע את הדו"ח, ואנחנו נפתח את הדיון בנושא הזה ונמשיך בסעיפים הבאים.
יוסף שפירא: כן, יש הרבה אנשים היום ואנחנו נשמח גם לשמוע את כולם, אז לכן אנחנו קצת נתמקד ונקצר.
יוסף שפירא: אדוני יושב הראש, אמרת שלא קרה עדיין אסון, אבל היה אולי כמעט אסון, ואסון שמטוס ייפול חס וחלילה, אין לשער את התוצאות הקשות.
יוסף שפירא: אנחנו נתרכז בנקודות החשובות.
יוסף שפירא: בבקשה, נעביר את זכות הדיבור לראש החטיבה.
<צבי ורטיקובסקי: שמי צבי ורטיקובסקי, משנה למנכ"ל משרד מבקר המדינה, מנהל החטיבה לביקורת בתחומים כלכליים.
<צבי ורטיקובסקי: המשרד פרסם בדו"ח 63ג', דו"ח ביקורת שעסק בנושא הבטחת איכות הדלק למטוסים.
<צבי ורטיקובסקי: אחד המניעים לביקורת הזאת, היה מקרה שקרה במאי 2011, בנוגע לזיהום של הדלק הסילוני למטוסים.
<צבי ורטיקובסקי: כפי שהזכיר יושב הראש, זה הגיע עד כדי כך שהייתה בשלב מסוים הפסקה של טיסות מטעמים של בטיחות.
<צבי ורטיקובסקי: עכשיו אנחנו בעצם מדברים על תופעה, כשהמקרה של מאי 2011 הוא לא המקרה הראשון לצערנו.
<צבי ורטיקובסקי: קו מאז שנת 2000 כחמישה מקרים, ובתקופה הזאת הוקמו ועדות על ידי משרד האנרגיה, על ידי משרד התחבורה, ותופעה שחוזרת ונשנית, שזה אחד הדברים שהם תמוהים בעינינו, זה שהוועדות לא מגיעות בסופו של דבר למסקנה ששמה את האצבע, באופן חד משמעי, על המוקד של הבעיה, של האירוע, ועל האחראים על האירוע.
<צבי ורטיקובסקי: התופעה הזאת גורמת לנו, כמשרד מבקר המדינה, לחשש שמא מי שצריך אולי לשאת באחריות, עלול להיות במצב שבעצם הוא לא יתקן ולא יפיק את מלוא הלקחים המתחייבים.
<צבי ורטיקובסקי: מי כמונו יודעים, או ראינו שהיה כבר שלב שהורידו את הדירוג של שדה התעופה הבין לאומי של מדינת ישראל, ורק זה חסר לנו, שעכשיו, עקב בעיות של זיהום של דלק, גם יכריזו שמדינת ישראל לא בטיחותית, גם בגלל הבעיות האלה.
<צבי ורטיקובסקי: עוד בשנת 1997 הטילה הממשלה על שר האנרגיה, להגיש הצעה להסדרת משק הדלק והאנרגיה.
<צבי ורטיקובסקי: זה כדי להבטיח הספקה זמינה, אמינה ורציפה ואיכותית ויעילה של הדלק.
<צבי ורטיקובסקי: רק במרץ 2012, כעבור 15 שנים, אישרה ועדת השרים לענייני חקיקה הצעת חוק.
<צבי ורטיקובסקי: ההצעה עברה קריאה ראשונה, אבל נכון למועד סיום הביקורת, ואולי כדאי שנקבל עדכון, תהליך החקיקה לא הסתיים.
<צבי ורטיקובסקי: אנחנו כמשרד מבקר המדינה לא מותחים ביקורת על המחוקק, על הכנסת, אבל אנחנו מוצאים לנכון, ברמה העובדתית, להציג את הסטאטוס של הדברים.
<צבי ורטיקובסקי: עוד העלתה הביקורת שהתקן הישראלי לדלק סילוני הוא רשמי, אבל הוא מחייב רק מאוקטובר 2010.
<צבי ורטיקובסקי: הוא לא מחייב לבדוק אם הדלק הסילוני מכיל חומרים מסוימים שעלולים לפגוע באיכות הדלק.
<צבי ורטיקובסקי: יותר מזה, אנחנו מצאנו שלמעבדות הישראליות, שהן רשאיות לבדוק את איכות הדלק, יש הסמכה מטעם הרשות הלאומית להסמכת מעבדות, יש הסמכה רק על חלק מהבדיקות, כלומר, חלק מהבדיקות שמתחייבות ועל סוג החומרים שכלולים בדלק, לא מתבצעות בדיקות ולא יכולות להתבצע.
<צבי ורטיקובסקי: אין גם תקן מחייב לתחזוקה ולתפעול של תשתיות הייצור והספקת הדלק, ומינהל הדלק לא ביצע באופן שוטף ומסודר, מעקב אחרי התחזוקה והתפעול של תשתיות הדס"ל.
<צבי ורטיקובסקי: מינהל הדלק גם לא דרש מהחברות שבמשק הדלק, מידע מרוכז ולא קבע נהלים לסוגי הבדיקות בדלק הסילוני, שצריך לדווח עליהן ולעשות אותן באופן שוטף.
<צבי ורטיקובסקי: בין משרד האנרגיה לבין משרד התחבורה יש חילוקי דעות בנוגע להיקף הסמכות ובנוגע למי צריך לבדוק מה, באיזה קטע, והבעיה החמורה במיוחד היא בתוך התחום של שדה התעופה בנתב"ג.
<צבי ורטיקובסקי: זאת אומרת יש בעיה של ויכוח על תחום האחריות, מה בתחום האחריות של רשות שדות התעופה ומה בתחום האחריות של משרד האנרגיה.
נסים זאב: כל אחד רוצה לקחת את האחריות לעצמו?
<צבי ורטיקובסקי: המצב פה הפוך.
<צבי ורטיקובסקי: כל אחד לא רוצה את האחריות הזאת.
<צבי ורטיקובסקי: מפאת אורך הנושאים וכמות הנושאים שעומדים על סדר היום, אני רק אסתפק בעוד הערה אחת, שכבר מזמן קיימת הכרה והחלטה שצריך מיכל דלק רביעי, באזור חוות המכלים של נתב"ג, וזה דרוש הן למען שמירה על איכות הדלק, וזה גם דרוש משיקולים אסטרטגיים.
<צבי ורטיקובסקי: יש שיקולים אם זה יהיה מרחב רביעי בצמוד לחווה הקיימת, או בתוך השטח של נתב"ג, ובסופו של דבר יש סיכום עקרוני שהוא יצטרף כמיכל רביעי.
<צבי ורטיקובסקי: אבל גם הנושא הזה טרם נפתר וטרם הוסדר סופית.
<צבי ורטיקובסקי: אני לא אכנס לכל הפרטים, שוב, על מנת לקצר.
<צבי ורטיקובסקי: בכל אופן, אנחנו כמשרד מבקר המדינה, כתוצאה מוועדות הבדיקה, במיוחד בכל הנוגע לאירוע ממאי 2011 ומה שנעשה על ידי משרד האנרגיה, ועל מה שנעשה על ידי משרד התחבורה, שהיו שתי ועדות, לא נשארנו רגועים ושקטים שכל הבעיות נפתרו, ושכל הלקחים הופקו.
<צבי ורטיקובסקי: והמציאות היא שלמרות שמשנת 2000 היו כמה אירועים שהם לא אירועים זהים, אבל ביסודו של דבר הליקויים ברמה הניהולית, ברמה התהליכית, הם חוזרים על עצמם.
<צבי ורטיקובסקי: זה כאילו שלא מתקנים אותם ולא מפיקים לקחים.
אמנון כהן: כן, תודה למשרד מבקר המדינה.
אמנון כהן: כן, כבוד השר.
אמנון כהן: קורה מקרה, מקימים ועדה, הוועדה מביאה את מסקנותיה ואנחנו לא יודעים בסוף מה נעשו עם המסקנות של אותן הוועדות.
אמנון כהן: כבוד השר, תחליט מתי אתה רוצה להתייחס ומתי הגופים המקצועיים שלך בתחום הזה כרגע, ואז נעבור לנושא הבא.
סילבן שלום: כן, בבקשה, המנכ"לית.
- בכור: מכיוון שהצגת את כל נושא משק הדס"ל, אנחנו התייחסנו לדו"ח ואנחנו מראים עכשיו איך שיפרנו את הליקויים.
- בכור: אז חן בר יוסף שהוא הממונה על הדלק ולאחר מכן על הגפ"מ, יציג את הדברים מה נעשה בעקבות הדו"ח.
אמנון כהן: בבקשה, חן.
<חן בר יוסף: צהריים טובים.
<חן בר יוסף: אנחנו נציג את עיקר המסקנות בדו"ח בקצרה, כמו שפרט המבקר.
<חן בר יוסף: הפעולות שביצענו, הפעולות שמתוכננות לביצוע, כי לא הכל התבצע, וקשיים מרכזיים ביישום.
<חן בר יוסף: עיקר המסקנות, כמו שהזכיר המבקר, דרך חוק משק הדלק - - -
אמנון כהן: אנחנו מכירים את העיקר, תגיע לתכלס.
<חן בר יוסף: מה שעשינו - - -
אמנון כהן: כמה זמן כבודו במשרד, שאני אדע?
<חן בר יוסף: לא כבודו.
<חן בר יוסף: חן.
<חן בר יוסף: אני במשרד משנת 2003, מנהל מינהל הדלק משנת 2008.
אמנון כהן: אוקיי, שנדע.
אמנון כהן: כל פעם מתחלפים אנשים וכשאני אומר, אומרים לי – אני לא הייתי אז.
<חן בר יוסף: לא, אני לא מתחבא מאחורי קודמי.
<חן בר יוסף: ענייננו בעשייה ובשיפור המצב.
אמנון כהן: בסדר, אני רק רוצה לדעת עם מי אנחנו מדברים.
אמנון כהן: שרים מתחלפים, מנכ"לים מתחלפים.
אמנון כהן: בסדר, כן, מה עושים ומה עשינו?
אמנון כהן: נחתם הסכם ו - - -
<חן בר יוסף: הנושא של תקן תחזוקה, מציין את זה המבקר כאילו זה דבר טריוויאלי ופשוט.
<חן בר יוסף: אין תקן תחזוקה בעולם.
<חן בר יוסף: אין חיה כזאת.
<חן בר יוסף: אנחנו הלכנו ולראשונה, אחרי תהליכים שבהם ניסינו לבקר את תחזוקת המתקנים, נכון שלא ברצף, לצערנו, אבל כן מספר פעמים, ראינו שביקורת שלנו במתקנים איננה מספקת.
<חן בר יוסף: בעקבות אירוע 2011 ועוד לפני דו"ח המבקר, התחלנו לתכנן תקן תחזוקה.
<חן בר יוסף: שכרנו את מכון התקנים, יושבת על זה ועדת מומחים, היא לקראת סיום עבודתה.
<חן בר יוסף: שם אנחנו נמצאים, יהיה תקן תחזוקה במדינת ישראל.
<חן בר יוסף: לו"ז של ועדת המומחים?
<חן בר יוסף: אם נמצא פה מישהו ממכון התקנים או מנהל המכון.
<קריאה: מתי כוננו את הוועדה?
<חן בר יוסף: את ועדת המומחים?
<חן בר יוסף: לפני שנה ומשהו.
<מיכל פילוסוף: היא התחילה במרץ.
אמנון כהן: אז אחרי הדו"ח.
<חן בר יוסף: היא בוודאי אחרי הדו"ח, אבל - - -
אמנון כהן: לא, אתה אומר שהתחלתם לפני הדו"ח.
<חן בר יוסף: אתה צריך לתכנן.
<חן בר יוסף: בקיצור, - - -
אמנון כהן: כן, בקיצור בגלל הדו"ח הקמתם ועדה, בסדר.
אמנון כהן: מתי מסיימים, מי נותן תשובה?
<חן בר יוסף: לא, זה לא מדויק.
<חן בר יוסף: לא בעקבות הדו"ח הקמנו ועדה - - -
אמנון כהן: אוקיי, עכשיו תגיד לי מתי תהיה תשובה, מה הלו"ז?
אמנון כהן: אנחנו לא נתווכח על זה עכשיו.
יוסף שפירא: האירוע היה בשנת 2001.
<מיכל פילוסוף: התקן יפורסם - - -
אמנון כהן: מי גברתי לפרוטוקול, שנדע?
<מיכל פילוסוף: אני מיכל פילוסוף, אני מרכזת את ועדת המומחים במכון התקנים.
<מיכל פילוסוף: נמצאת כאן גם אריאלה כפיר, יושבת ראש הוועדה.
אמנון כהן: אוקיי, אנחנו רוצים לדעת לוח זמנים.
<מיכל פילוסוף: אנחנו מעריכים שעוד 4 חודשים בערך, בין שלושה לארבעה חודשים לפחות נפרסם - - -
אמנון כהן: יהיה תקן תחזוקה?
<מיכל פילוסוף: נפרסם אותו לביקורת ציבורית לתקופה של חודש ימים.
<מיכל פילוסוף: אם לא יהיו הערות לציבור, זה יועבר לאישור בוועדה הטכנית ולאחר מכן התקן יפורסם.
<חן בר יוסף: טוב, לגבי נוהל.
<חן בר יוסף: אנחנו הגדרנו, בעקבות אותה מחלוקת שהוזכרה עם משרד התחבורה, בעקבות המלצה שלנו, הגדרנו נוהל תחזוקה מחייב.
<חן בר יוסף: אין כרגע תקן, אבל זה לא אומר שבינתיים צריך לשבת עם ידיים בכיסים, לא זאת עמדתנו.
<חן בר יוסף: להבנתנו, כל אחד מהגופים אמור לעשות פעולות שקשורות גם לניקיון מערכותיו, גם לבקרה שוטפת על המלאי שעובר דרכו, גם להסכם שהוא חותם עם הגוף שמעליו.
<חן בר יוסף: עשינו כבר ביקורות, זה מופיע.
<חן בר יוסף: בוצעו בדיקות עמידה של חמישה מתקנים כבר בנוהל הזה.
אמנון כהן: איזה נוהל?
אמנון כהן: לא הבנתי איזה נוהל.
<חן בר יוסף: אנחנו פרסמנו נוהל שבעצם מפרט והוא די מקביל לתקן התחזוקה, מה שנקרא עד שייכנס.
<חן בר יוסף: בינתיים אמרנו לא נשב ונחכה רק לתהליכים הרשמיים - - -
אמנון כהן: הנוהל הזה נכנס לפועל?
<חן בר יוסף: הנוהל הזה פורסם לכולם באוקטובר שנת 2013.
<חן בר יוסף: חברות, חלקן עוד לפניו, חלקן בעקבותיו, התחלנו לעבוד וליישם אותו, לשמחתנו.
<חן בר יוסף: עשינו ביקורות בחמישה מתקנים: שני בתי זיקוק, שני מתקני אחסון ובנתב"ג.
<חן בר יוסף: פעולות הביקורת האלה הראו שמרבית המתקנים מתקדמים היטב וכן עושים תהליכים שקשורים לניקיון ולביקורות שוטפות.
<חן בר יוסף: יש שם מספר תהליכים שעדיין לא הושלמו.
<חן בר יוסף: ייצא פרסום הדדי לכולם, שכל אחד יידע בדיוק מה עושים לפניו, מה עושים אחריו, ואז כל אחד יידע, אם חס וחלילה קורה משהו, אצל מי עדיין יש כשלים.
<חן בר יוסף: זה התהליך בנוהל הזה.
<חן בר יוסף: הנוהל הזה, שוב אני מזכיר, הוא עד יצירת התקן.
<חן בר יוסף: ברגע שיהיה תקן, גם נתחיל לעבוד עם התקן.
<חן בר יוסף: זה לגבי הנוהל.
<חן בר יוסף: שאלו איך קרה כל פעם שיש תהליכים שאתם לא מבינים אותם.
<חן בר יוסף: ביצענו מחקר במימון של המשרד, ללא תוספת תקציב, ללא כלום.
<חן בר יוסף: ביצענו מחקר של השפעה של תוספים שונים וההשפעה שלהם על כל מיני רכיבים שנבדקים, כאשר בודקים את הדס"ל.
<חן בר יוסף: מה קורה בצירוף של כל מיני רכיבים, כי זה עלה כאפשרות, דרך אגב לא באירוע של מאי, באירוע שקרה אחר כך, בנובמבר.
<חן בר יוסף: כתוצאה מהמחקר הזה הופקו לקחים, הלקחים האלה יושמו לתוך תקן התחזוקה.
<חן בר יוסף: זה יפורסם לוועדת מומחים שדנה בנושא.
<חן בר יוסף: מסתבר שמה שחשבו בנובמבר 2011 הוא לא נכון.
<חן בר יוסף: יש שם תהליכים שלא משפיעים על הדס"ל, יש דברים אחרים שכן.
<חן בר יוסף: משהו ברמה המקצועית מאד, לגבי תקן התחזוקה.
<חן בר יוסף: לא צוין פה, אבל לגבי הערה על זה שלא מצאנו את האשם.
<חן בר יוסף: אני חייב להגיד: בוועדת הבדיקה, שאותה מינה שר התשתיות הקודם, ישבו מיטב המומחים מהארץ, כולל התייעצות עם מומחים בין לאומיים, כולל זה שהגיע הארגון הבינלאומי לתעופה, יאט"ה ובדק ולמד את מה שעשתה הוועדה הזאת.
<חן בר יוסף: לא הייתה ועדה כדוגמתה.
<חן בר יוסף: אז אנחנו מאד מתנצלים בפני המבקר שלא מצאנו אשם, אבל המקצוענים במדינת ישראל ובעולם בתחום הזה, לא מוצאים אשם בודד - - -
אמנון כהן: מה לא מוצאים?
<חן בר יוסף: זה חשוב מאד להבין, לא תמיד יש גיליוטינה שבסופה אפשר - - -
אמנון כהן: אתה אומר עד היום אתם לא יודעים מה גרם לבעיה בשנת 2011?
<חן בר יוסף: אנחנו כן יודעים - - -
אמנון כהן: אתם לא יודעים מי הגורם?
<חן בר יוסף: רגע, אני אסביר.
אמנון כהן: לא, שנייה, אני לא אמרתי שלא.
אמנון כהן: אם אתה כמערכת, כגוף שמפקח, גוף שהוא רגולטורי, אומר אני עדיין לא יודע, לכן תרחיש כזה יכול לקרות מחר בבוקר ואתה לא יודע מי זה אפילו ואתה לא יכול לומר, אז זה מפחיד אותי עוד יותר.
<חן בר יוסף: אז רגע - - -
אמנון כהן: אז אם אתה אומר לי – תשמע, זה תרכובת של דברים מסוימים, קשה מאד להגיע לזה, צריך לחשוב מה עושים.
<חן בר יוסף: יפה.
אמנון כהן: אתה לא יכול אולי להצביע על מישהו ספציפי, אבל מה?
אמנון כהן: יכול לקרות מחר בבוקר עוד פעם אותו דבר?
<חן בר יוסף: אז מה שאדוני ציין זה נכון.
<חן בר יוסף: אחד, זה מכלול של גורמים.
<חן בר יוסף: לאור העובדה שזה מכלול של גורמים, הצבענו על זה שצריך שינוים בהגדרה של תחזוקת המערכת לכל אורכה: מהייצור בבתי הזיקוק, דרך תהליכי ההזרמה, דרך המאחסנים, דרך המסננים שיש בכל שלב ושלב בדרך.
<חן בר יוסף: לכן ההבנה היא שזה לא אירוע בודד אחד.
<חן בר יוסף: דרך אגב, היה שם אירוע של סתימת מסננים.
<חן בר יוסף: אני מזכיר, לא היה שם זיהום מסוים, לא היה שם חומר מסוים, היה שם אירוע מתמשך כנראה.
<חן בר יוסף: לכן ההמלצה המקצועית היא, וזה לא שישבנו ואמרנו – אין מסקנה, סגרנו את הספרים.
<חן בר יוסף: יש המלצות שם, בסוף הדו"ח הזה, בוצע בשנת 2011.
<חן בר יוסף: ההמלצות האלו הן למעשה בסיס העבודה, שעל בסיסו התחלנו עם תקן התחזוקה ועל בסיסו נכתב הנוהל.
<חן בר יוסף: לכן יש לקחים, יש מסקנות, המסקנות האלה הן הגורם שבעקבותיו אנחנו פועלים כעת.
<חן בר יוסף: אני חייב לציין שאנחנו מאד מקווים שזה יעצור וימנע אירועים נוספים כאלה.
אמנון כהן: הלאה, מה עוד? יפה.
<חן בר יוסף: סוגיה אחרונה, חוק משק הדלק.
<חן בר יוסף: אז כמו שאנחנו רואים, מצאנו בינתיים מה שנקרא את המעקפים לחוסר הסמכות שאין לנו כרגע מתוקף חוק משק הדלק.
<חן בר יוסף: חוק משק הדלק הוצג להמשך ורציפות, דין רציפות, בוועדת השרים האחרונה.
<חן בר יוסף: יש מחלוקת כרגע בין שני משרדי ממשלה, שאינם אנחנו, שכרגע חוסמים אותנו מהמשך התהליך.
אמנון כהן: אתה יכול לעדכן את הוועדה איפה זה עומד?
אמנון כהן: המנכ"לית?
סילבן שלום: זה עבר דין רציפות.
אמנון כהן: עבר דין רציפות?
אמנון כהן: עבר או הוחל?
אמנון כהן: יש הבדל בין הוחל לבין עבר.
<דרורה ליפשיץ: לא, זה עבר בממשלה ועדיין לא בכנסת, ולא בכנסת בגלל שזה עוכב על ידי הממשלה, בשל המחלוקת.
סילבן שלום: זה עבר בקריאה ראשונה בקדנציה הקודמת.
אמנון כהן: את זה אני מבין.
אמנון כהן: היום, בדין רציפות איפה זה עומד?
סילבן שלום: עבר בממשלה, עדיין לא הוגשה לכנסת.
נסים זאב: אני חושב שההכרעה צריכה להיות אצל ראש הממשלה, כמו שזה עניין ליושב ראש ועדת ה - - -
אמנון כהן: אתה עכשיו - - -
נסים זאב: לא, ועדת חוץ וביטחון, זה גם שנוי במחלוקת וזה תקוע.
נסים זאב: אולי ביחד.
אמנון כהן: מה אתה עכשיו?
אמנון כהן: שנייה, בואו נעשה את זה מקצועי.
נסים זאב: לא, לא, זה מאד מקצועי.
אמנון כהן: זה חשוב, חשוב.
נסים זאב: פעם, כל מה שהיה תקוע היו נותנים את זה לראש הממשלה.
אמנון כהן: פעם זה היה.
אמנון כהן: היום זה לא הוא קובע.
אמנון כהן: היום זה לפיד קובע, צריך לתת לשר האוצר.
אמנון כהן: כן, בין מי למי יש מחלוקת?
<דרורה ליפשיץ: בין השר להגנת העורף לבין שר הביטחון.
אמנון כהן: העורף והביטחון?
<דרורה ליפשיץ: לגבי סמכויות מסוימות בחלק מאד קטן מהחוק.
אמנון כהן: ובינתיים האזרחים סובלים מההחלטה הזאת.
אמנון כהן: למה אנחנו צריכים לסבול?
אמנון כהן: זה מתגלגל כבר איזה עשור, החוק הזה.
סילבן שלום: זה חוק שמעולם לא חוקק.
אמנון כהן: זה מתגלגל אני אומר, זה מתגלגל.
סילבן שלום: זה לא שזה חוקק.
אמנון כהן: אם זה מחוקק זה לא היה פה היום, בוודאי שלא חוקק.
סילבן שלום: לא, אני אומר שהוא מעולם לא חוקק גם בעבר, לא היה ניסיון לחוקק.
סילבן שלום: אנחנו עכשיו עשינו התקדמות - - -
נסים זאב: אז בואו נוריד את זה בכלל מהמפה.
נסים זאב: אולי אין צורך.
סילבן שלום: אנחנו ממשיכים לעשות את העבודה, ואני מאמין שבסוף הסמכויות יסתדרו, וזה גם מה שנקרא - - -
אמנון כהן: פה גם יש את הנושא של סמכויות?
אמנון כהן: כאילו מי יהיה בר סמכה בנושא, בגלל זה?
נסים זאב: וודאי.
<דרורה ליפשיץ: גם.
סילבן שלום: סמכויות מסוימות היא אמרה בין משרד הביטחון למשרד להגנת העורף.
אמנון כהן: חוק משק הדלק.
<חן בר יוסף: טוב, מה עוד מתוכנן?
<חן בר יוסף: השלמת חוק משק הדלק כרגע דיברנו.
<חן בר יוסף: השלמת יצירת תקן תחזוקה, אז שמענו עכשיו מוועדת המומחים מתי זה יסתיים, כארבעה חודשים.
<חן בר יוסף: המשך ביצוע של פעולות הבקרה והפיקוח, גם ברמה של עמידה בנוהל בינתיים, וגם ברור שברגע שייכנס התקן, אז יהיו שלבים לפי התקן ושיטות בדיקה לפי התקן.
<חן בר יוסף: ונבחנות האפשרויות, מבחינתו, בנוגע לשינוי הנדרש בתקן מוצר הדס"ל, שפה צריך להסביר.
<חן בר יוסף: אמר המבקר – שימו לב, במוצר הדס"ל יכולים להיות כל מיני חלקיקים שפוגמים בדס"ל והתקן לא מונע אותם.
<חן בר יוסף: אז התשובה: תקן הדס"ל מתבסס על תקן בינלאומי.
<חן בר יוסף: מאד לא טריוויאלי לדרוש דרישות שאינן בתקן בין לאומי.
<חן בר יוסף: אני מזכיר, אנחנו מייבאים ומייצאים דס"ל.
<חן בר יוסף: נוחתות וממריאות מפה חברות זרות, לא טריוויאלי שלמדינת ישראל יהיה תקן למוצר, שהוא שונה מהתקן הבינלאומי.
<חן בר יוסף: אנחנו בוחנים את זה.
<חן בר יוסף: בודקים איך אפשר להכניס את זה, והאם תקן התחזוקה לא ימנע את הצורך בזה, כי תקן התחזוקה בסוף גם מייצר לנו את אותו ניקיון שאנחנו צריכים בדס"ל.
<חן בר יוסף: זה בתהליכי בדיקה ברמה המקצועית.
<חן בר יוסף: ברגע שנקבל החלטה, גם נעדכן.
אמנון כהן: אין לי בעיה שתצמידו את עצמכם לרמה בינלאומית, שזה אותו דלק, אבל שלא יהיה מצב שאנחנו עוצרים ויש לנו פה זיהומים.
אמנון כהן: זאת אומרת תמצא דרך.
אמנון כהן: בכל עבודה שתעשה, בסופו של תהליך צריך להיות מצב כזה שגם הזרים, גם המטוסים שלנו יוכלו להמריא בשקט, בלי שום בעיה, ולא נראה חס וחלילה, שאיזה שהוא מטוס, כתוצאה מכך שהדלק שלו היה פגום, חס וחלילה מתרסק באחת הערים הקרובות לשדה התעופה.
אמנון כהן: אנחנו פה יושבים בבית המחוקקים.
אמנון כהן: אם יש לך קושי כזה או אחר, תציף אותו.
אמנון כהן: אתה צריך לתת לנו ביטחון מלא שמקרה כגון זה, שציינתי אותו, לא יקרה חס וחלילה.
אמנון כהן: לזה כולנו צריכים לשאוף.
אמנון כהן: ולכן תקן כזה, תקן אחר, לא מעניין.
אמנון כהן: מעניין אותי כאיש ציבור, כנבחר, שלא יהיה מצב שחס וחלילה, אנחנו לא רוצים להגיע לתרחיש מסוים שיכול לגרום נזק אדיר וקטלני ביותר.
אמנון כהן: לזה אנחנו צריכים להגיע.
אמנון כהן: אז עכשיו אל תלך לפולמוס, המבקר ציין ככה וככה.
אמנון כהן: אני צריך מטרה סופית.
אמנון כהן: סוג של דלק כזה, שחס וחלילה לא יתערבבו בו כל מיני חומרים, תשים את כל המנגנונים שימנעו את הדברים האלה, ובסופו של התהליך המטוסים ימריאו ויחזירו בשולם ליעדם, זה מה שחשוב, גם כלפי מי שבתוך המטוס, וגם למי שמחוצה לו, שחס וחלילה לא ייפגע.
אמנון כהן: לזה אנחנו רוצים להגיע.
אמנון כהן: זו השאיפה של כולנו.
סילבן שלום: הוא סיים.
<צבי ורטיקובסקי: ברשותך אדוני יושב הראש, אפשר שאלה?
אמנון כהן: אתה נמצא פה בשביל לשאול.
<צבי ורטיקובסקי: לא קיבלנו תשובה בנוגע לסמכות החלקית של המעבדות לבצע רק חלק מהבדיקות.
<חן בר יוסף: צריך לשאול במעבדות איזה סמכויות יש להן.
<חן בר יוסף: אנחנו כרגע עם המעבדות שקיימות בישראל.
<חן בר יוסף: אנחנו לא מניחים - - -
<צבי ורטיקובסקי: הן לא מוסמכות לבצע חלק מהבדיקות ולכן הבדיקות לא מתבצעות.
<חן בר יוסף: כיוון שמי שממונה על הסמכת מעבדות זה משרד התמ"ת, אז אתה מוזמן לשאול אותו.
<צבי ורטיקובסקי: אבל מכיוון שמי שאחראי על הובלת התהליך זה משרד האנרגיה, אז אתם צריכים לטפל בזה ולראות - - -
<חן בר יוסף: אני יכול לכפות?
<חן בר יוסף: אפשר לכפות על מעבדות פרטיות - - -
<צבי ורטיקובסקי: איך דואגים שיהיו מעבדות כאלה במדינת ישראל.
אמנון כהן: תקשיב, תקשיב.
<חן בר יוסף: לא, אני שואל.
אמנון כהן: אתה לא צריך לשאול.
<חן בר יוסף: אני מנסה להבין מה הבקשה.
אמנון כהן: תקשיב ידידי, אתה פקיד במשרד ממשלתי, אנחנו מכבדים אותך.
אמנון כהן: אנחנו רוצים שבסופו של התהליך אנחנו גם ניתן לך כלים נכונים.
אמנון כהן: אם יש לך משהו שאתה אומר שהוא לא בתפקיד שלך ואתה אומר לי עכשיו משרד הכלכלה, אנחנו נשמע אותו, אבל אם אתה אחראי על נושא מסוים ואין לך אפשרות לפקח, לעשות את העבודה, זה המקום שאנחנו רוצים להסדיר אותו.
אמנון כהן: שלא יהיה מצב שזה נופל בין הכיסאות, ותמיד הדברים האלה נופלים בין הכיסאות כי זה תמ"ת וזה רשות שדות התעופה, וזה ההוא.
אמנון כהן: בסוף אנחנו יוצאים מפה בלי פתרון.
אמנון כהן: אז מה אתה אומר הפתרון עכשיו?
אמנון כהן: מה שציין פה נציג המבקר, נושא המעבדות, איפה זה עומד?
<חן בר יוסף: הנושא הזה לא טופל על ידינו, הנושא של בדיקת המעבדות.